Publication: Magyar Közlöny
Issue: MK-2003-117 (Year: 2003, Number: 117)
Era: 1990-2004
Section: — a 38/2001. (IV. 5.) KE határozattal és a 186/2002.
Paragraph Index: 333

2003. szeptember 18-i ülésérõl Napirend elõtt a kormányoldal elnöke tájékoztatást adott a Kormány szeptember 17-i ülésérõl. A szociális partnerek úgy ítélik meg, hogy a Kormány a 2004. évi adókról és járulékokról meghozott döntéseinél érdemben nem vette figyelembe a szeptember 16-i konzultáción megfogalmazott javaslatokat. A munkavállalói oldal változatlanul elfogadhatatlannak tartotta, hogy a tervezett törvénymódosítások hatálybalépése esetén csökken a munkavállalók reáljövedelme, és fenntartotta igényét a gazdasági növekedéssel arányos bérfejlesztésre. Ismételten elutasította a nyugdíjjárulék és a természetbeni juttatások adómentességének megszüntetését, az egészségbiztosítási járulék 1%-os emelését, és változatlanul igényelte a minimálbér adómentességét. Kifogásolta, hogy a bejelentett létszámleépítést a közszférában érintett munkavállalói érdekképviseletekkel elõzetesen nem egyeztették, illetve hogy a Kormány álláspontjának bejelentése a Kormány által javasolt minimálbérrõl nem az Országos Érdekegyeztetõ Tanácsban történt. A munkaadói oldal javasolta, a Kormány fontolja meg a természetbeni juttatások adókedvezményének megszüntetését. Ugyanakkor eredményként értékelték javaslataik egy részének (társasági adó csökkenése, a tömegközlekedés 15%-os ÁFA kulcsban maradása, a költségvetés kiadási oldalának csökkentése) figyelembevételét.

Source: https://magyarkozlony.hu/hivatalos-lapok/2f24f0ca62e48b88921361095660b3d487d086ff/dokumentumok/e528276715aaffa8d6dfd81b973ecb38d5511773/letoltes